hotchpotch/miracl-hf-unified huggingface dataset:
মৌলানা আবুল কালাম আজাদ মেট্রো স্টেশন
মৌলানা আবদুল কালাম আজাদ মেট্রো স্টেশন বা "দমদম ক্যান্টনমেন্ট মেট্রো স্টেশন" হল কলকাতা শহরতলিতে অবস্থিত একটি মেট্রো স্টেশন।এই স্টেশনটি কলকাতা মেট্রো-এর কলকাতা মেট্রো লাইন ৪ এর অন্তর্গত।স্টেশনটি দমদম এলাকায় দমদম ক্যান্টনমেন্ট রেলওয়ে স্টেশন এর পাশেই গড়ে উঠেছে।স্টেশনটি মোট ২ টি প্লাটফর্ম বিশিষ্ট।স্টেশনটি বর্তমানে নির্নিমান পর্যায় রয়েছে।এই স্টেশন থেকে নোয়াপাড়া মেট্রো স্টেশন এর দিকে কিছু অংশের কাছ হয়েছে।বর্তমানে মেট্রো স্টেশনটি থেকে যশোর রোড মেট্রো স্টেশনের দিকে রেল পথ নির্মাণের জন্য পিলার বা স্তম্ভ তৈরির কাজ চলছে।মেট্রো রেলের পক্ষ থেকে বলা হয়েছে এই স্টেশনটি কলকাতা মেট্রো লাইন ৪ এর নির্মাণের প্রথম ধাপে নির্মাণ করা হবে।
বনসাই চাষ ও যত্ন
বনসাই একটি জীবন্ত শিল্প।একটি শক্ত কান্ড বিশিষ্ট গাছকে একটি ছোট পটে রেখে বছরের পর বছর একে বাঁচিয়ে রাখার শিল্পকেই বনসাই বলে।
যে সকল গাছের বৃদ্ধি ধীরে ধীরে হয়। গাছের কান্ড মোটা হয়। বছরে একবার পাতা ঝরে। গাছের বয়স হলে গাছের ছাল মোটা হয়। গাছের ঝুরি নামে এমন গাছ, শিকড় কেটে দিলে ঝুরি গাছের শিকড়ের কাজ করে। গাছ অনেকদিন সতেজ থাকে এবং গাছের বয়স অনুযায়ী বেঁচে থাকে। যেখানে বা যেদেশে বনসাই করা হবে সে স্থানের আবহাওয়া উপযোগী হতে হয়।
বাংলাদেশে বনসাই করা যেতে পারে এমন গাছগুলো হল:বনসাই চাষের জন্য দো-আঁশ মাটি সবচেয়ে উপযোগী। এছাড়া এতে কম্পোস্ট সার ,ইটের গুড়ো, বালি, পাথর এর গুড়ো,পোড়ামাটির গুড়ো,ছাই ইত্যাদি মেশানো উচিৎ। সম্ভব হলে এতে 
কেঁচো সার, গোবর সার ইত্যাদি মেশানো উচিৎ। মাটি এমন ভাবে তৈরি করতে হবে যাতে পানি নিষ্কাশন ভাল হয়।
বনসাই এর জন্য চারা গাছ যে কোন স্থান
থেকে সংগ্রহ করা যায়। বীজ থেকেও চারা সংগ্রহ করা যায়, আবার কলমের
চারাও সংগ্রহ করা যায়। কলমের মধ্যে 
কাটিং,লেয়ারিং,এয়ার লেয়ারিং ইত্যাদি উপায়ে চারা সংগ্রহ করা যায়। নার্সারি থেকে চারা লাগানো যায়। আবার, 
বট, পাকুড়, অশ্বত্থ গাছের চারা
পুরাতন দেয়াল,পুরাতন ইটের স্তুপ থেকেও সংগ্রহ করা যায়।
বনসাই এর জন্য তেমন বড় পাত্র লাগে না। অপেক্ষাকৃত অনেক ছোট পাত্রে বনসাই চাষ করা হয়।
বনসাই এর টব বা পটের নিচে পানি নিষ্কাশন এর জন্য ছোট ছিদ্র থাকতে হয়।
সাধারণত বর্ষাকাল এ বনসাই রোপন করতে হয়। তবে বছরের অন্যান্য ঋতুতেও চারা রোপণ করা যায়।
বনসাই
বট
সোনালী বাঘ
ইংরাজি নিবন্ধ।
বানৌজা জয়যাত্রা
বানৌজা "জয়যাত্রা" হচ্ছে বাংলাদেশ নৌবাহিনীর টাইপ ০৩৫জি (মিং ক্লাস) ডিজেল ইলেকট্রিক ডুবোজাহাজ। বাংলাদেশের প্রথম দুটি ডুবোজাহাজের মধ্যে এটি একটি।
জাহাজটি তৈরি হয়েছিল ১৯৮৯ সালে চীনের নৌবাহিনীর ডুবোজাহাজ বহরের জন্য। ১৯৯০ থেকে এটি সেই বাহিনীতে ব্যবহৃত হয়ে আসছিল এবং তখন এর নিশান নাম্বার ছিল ৩৫৭। বাংলাদেশ নৌবাহিনীতে যোগদানের পূর্বে একে সংস্কার ও আধুনিকায়ন করে এর কার্যক্ষমতা ২০৩০ পর্যন্ত করা হয়। আধুনিকায়নের সময় জাহাজটিতে নতুন সেন্সর এবং যোগাযোগ ব্যবস্থা সংযোজন করা হয়।
১৪ই নভেম্বর ২০১৬-এ নৌযানটি বাংলাদেশের নিকট হস্তান্তর করা হয়। এটি চট্টগ্রাম বন্দরে এসে পৌছায় ২২ ডিসেম্বর ২০১৬-এ। এটি বাংলাদেশ নৌবাহীতে যোগদান করে ১২ মার্চ ২০১৭-এ।
"'জয়যাত্রায়" ব্যবহৃত হয়েছে চীনা "এইচ/এসকিউ২-২৬২সি" সক্রিয় সোনার ("পাইক জ এমজি-১০০" এর উন্নত সংস্করণ) এবং ফরাসি "ডীইউইউএক্স-৫" সোনারের চীনা সংস্করণ, যা "ইএস৫এফ" সোনার একীভূতকরণ পদ্ধতি দ্বারা একীভূত করা হয়েছে।
ডুবোজাহাজটিতে ব্যবহৃত হয়েছে মার্ক ৫০ টোপল (স্নুপ ট্রে) সমুদ্রপৃষ্ঠ অনুসন্ধান রাডার, যোগাযোগের জন্য একটি "ম্যাগনাভোক্স স্যাটন্যাভ" পদ্বতি এবং টাইপ ৯২১এ ইডব্লিউ স্যুইট।
"জয়যাত্রায়" আছে ৮টি টর্পেডো টিউব যা ১৪টি "ওয়াইইউ-৪" জাহাজ বিধ্বংসী ভারী টর্পেডো নিক্ষেপে ব্যবহৃত হয়। বিকল্প হিসেবে এই ডুবজাহাজটি ৩২ টি নৌ-মাইন বহন করতে সক্ষম।
জে ডব্লিউ ম্যারিয়ট কোচি
কোচি ম্যারিয়েট হোটেল ভারতের কোচিতে লুলু ইন্টারন্যাশনাল শপিং মল এর নিকটে অবস্থিত। হোটেলটি একটি অত্যাধুনিক পাঁচ তারকা হোটেল।
হোটেলটিতে অতিথিদের জন্য ২৭৩ টি কক্ষ রয়েছে। কক্ষগুলো অত্যাধুনিক সরঞ্জাম দ্বারা সুসজ্জিত এবং শীতাতপ নিয়ন্ত্রিত। এছাড়া কক্ষগুলোর সাথে মার্বেল পাথর দ্বারা নির্মিত আরামদায়ক বাথরূম রয়েছে। হোটেলটিতে অবস্থানকারী অতিথিদের সুবিধার্থে প্রতিটি কক্ষে উচ্চ গতিসম্পন্ন ইন্টারনেট ব্যবহারের সুবিধা রয়েছে। রূম ফিচারগুলো হচ্ছে ডিলাক্স রূম, এক্সিকিউটিভ রূম, ক্লাব স্যুইট, ভাইস প্রেসিডেন্‌শিয়াল রূম এবং প্রেসিডেন্‌শিয়াল রূম।
কোচি কিচেন এ প্রতিদিনকার ব্রেকফাস্ট, লাঞ্চ এবং ডিনার পরিবেশিত হয়। একটি অত্যাধুনিক রেস্টুরেন্ট পরিবেশে অত্যন্ত সুস্বাদু এবং রুচিকর খাবার পরিবেশিত হয়ে থাকে। ভারত, এশিয়া, আরবীয় এবং পশ্চিমের রান্না বিশেষজ্ঞগণ দ্বারা রান্না পরিচালনা করা হয়ে থাকে।
মনোরম পরিবেশে বিশ্রাম এবং সতেজতা লাভ করার জন্য পুল বার একটি আদর্শ স্থান। এখানে বিভিন্ন ধরণের ফলের জুস, স্যান্ডউইচ এবং সালাদসহ অন্যান্য স্বাস্থ্যকর খাবার পরিবেশিত হয়ে থাকে।
হোটেলটিতে ফিটনেস সেন্টার এবং সুইমিং পুল সুবিধা রয়েছে। যা ব্যবহারের মাধ্যমে হোটেলটিতে অবস্থানকারী অতিথিরা নিজেদেরকে সুস্থ এবং সতেজ রাখতে পারে। অতিথিরা জিম মেম্বারশীপ গ্রহণের মাধ্যমে হোটেলের জিম ব্যবহার করতে পারেন।
আয়ুর্বেদিক এবং ওয়েস্টার্ণ বডি ট্রিটমেন্ট, ফেসিয়াল, বডি ম্যাসাজ ইত্যাদি সুবিধার জন্য হোটেলটিতে রয়েছে কোয়ান স্পা সার্ভিস। স্পাটিতে ৪টি ট্রিটমেন্ট রূম, প্রি এবং পোস্ট ট্রিটমেন্ট এরিয়া এবং দুইটি ফুট রিফ্লেক্সোলোজি রূম রয়েছে।
মালুরাস ল্যাম্বার্টি
ভ্যারিয়েগেটেড ফেইরিরেন, দ্বিপদ নাম মালুরাস ল্যাম্বার্টি, মালুরিডি পরিবারভূক্ত প্যাসারিন জাতের পাখি। সমগ্র অস্ট্রেলিয়া জুড়েই এদেরকে দেখতে পাওয়া যায়। এর চারটি উপপ্রজাতির সন্ধান পাওয়া গেছে। এরা দল বেঁধে ছোট একটি সীমানা নিজেদের জন্য সারাবছর নিয়ন্ত্রণ ও রক্ষা করে।
১৮২৭ সালে নিকোলাস আইলওয়ার্ড ভাইগরস এবং থমাস হর্সফিল্ড এদের সম্পর্কে বর্ণনা করেন এবং এদেরকে সুপার্ব ফেইরিরেনের ভিন্ন রঙের প্রজাতি হিসেবে বিবেচনা করেন। এদের প্রজাতি নাম এসেছে ব্রিটিশ সংগ্রাহক আইলমার বোউর্কে ল্যাম্বার্ট এর নাম থেকে। মালুরাস গণের ১২ টি পাখির মধ্যে এরা একটি। অস্ট্রেলিয়া এবং নিউ গায়ানাতে পাওয়া যায়।
এরা লম্বায় এবং ওজনে । এদের ডানার পাখনা ধূসর বাদামী এবং পেটের পালক ক্রিম সাদা। সকল মালুরিড পাখিদের মধ্যে এদের ডাকই সব থেকে সুরেলা।
অস্ট্রেলিয়া মহাদেশের ৯০% এলাকায় এদের দেখা যায়। ঘন সব্জির ক্ষেতে এদের দেখা যায়। এরা পাথুরে এলাকার আকাশিয়া, এরেমোফিলা অথবা লিগনাম গাছ পছন্দ করে।
মালুরাস সায়ানিয়াস
সুপার্ব ফেইরিরেন, দ্বিপদ নাম মালুরাস সায়ানিয়াস, সুপার্ব ব্লু রেন বা ব্লু রেন নামেও পরিচিত, মালুরিডি পরিবারের প্যাসারিন জাতের পাখি। দক্ষিণ পূর্ব অস্ট্রেলিয়ায় খুবই সাধারণ ও পরিচিত পাখি। পাখিরা নির্দিষ্ট সীমানায় বাস করে।
১৭৭৭ সালে ক্যাপ্টেন জেমস কুকের তৃতীয় অভিযাত্রায় সার্জন ও প্রকৃতিবিজ্ঞানী উইলিয়াম আন্ডারসন সর্বপ্রথম সুপার্ব ফেইরিরেনের নমুনা সংগ্রহ করেন। তিনি এটাকে নামকরণ করেন মোটাসিল্লা সায়ানিয়া। আন্ডারসন তার জীবদ্দশায় এগুলো প্রকাশ করে যেতে পারেন নি। সার সহযোগী উইলিয়াস এলিস ১৭৮২ সালে পাখিটির সম্পর্কে বর্ণনা করেন।
এরা লম্বায় এবং ওজনে । পুরুষ পাখি স্ত্রী পাখির তুলনায় কিছুটা বড়। এদের গড় লেজের দৈর্ঘ্য । মালারুস গণের পাখিদের মধ্যে এদের লেজই সব থেকে ছোট। তুলনামূলকভাবে এদের চঞ্চু লম্বা।
প্রোজেরিয়া
প্রোজেরিয়া () একটি খুবই বিরল জেনেটিক রোগ যেখানে রোগী খুব অল্পবয়সে বুড়িয়ে যায়। প্রোজেরিয়া হলো কতকগুলো প্রোজেরয়েড সিন্ড্রোম এর মধ্যে অন্যতম একটি। "Progeria" (প্রোজেরিয়া) শব্দটির উৎপত্তি গ্রিক শব্দ "pro" (πρό), যার অর্থ "পূর্বে" বা "অপরিপক্ক" এবং "gēras" (γῆρας), থেকে যার অর্থ "বৃদ্ধ বয়স"। রোগটি খুবই বিরল এবং খুব সংখ্যক শিশু এই রোগ নিয়ে জন্মায়। প্রজেরিয়ার রোগী সাধারণত তেরো-চৌদ্দ থেকে বিশ বছর বয়স পর্যন্ত বেঁচে থাকে।
এটি একটি জেনেটিক রোগ যা সাধারণত নতুন মিউটেশনের ফলে হয়। খুব বিরলক্ষেত্রে এটি বংশীয় হয় কারণ এর বাহক সাধারণত সন্তান জন্মদান পর্যন্ত বেঁচে থাকে না। যদিও অল্প বয়সে বুড়িয়ে যাওয়া সকল রোগকে প্রোজেরিয়া বলা হয় তবে প্রায়শই এই শব্দ দিয়ে নির্দিষ্টভাবে হাচিনসন-গিলফোর্ড প্রোজেরিয়া সিন্ড্রোম (HGPS) কে বুঝায়। বিজ্ঞানীগণ প্রোজেরিয়া নিয়ে বিশেষভাবে আগ্রহী কারণ তাঁদের ধারণা এই রোগ নিয়ে গবেষণা করলে মানুষের স্বাভাবিক বুড়িয়ে যাওয়ার প্রক্রিয়া সম্পর্কে অনেক তথ্য জানা যাবে।
বিজ্ঞানী জোনাথান হাচিনসন ১৮৮৬ সালে প্রথম প্রোজেরিয়া রোগের বর্ণনা দেন। 
আরেক বিজ্ঞানী হ্যাস্টিংস গিলফোর্ড ১৮৯৭ সালে পৃথকভাবে এই রোগের বর্ণনা দেন। তাই পরবর্তীতে এই রোগের নাম "হাচিনসন-গিলফোর্ড প্রোজেরিয়া সিন্ড্রোম" রাখা হয়।
গবেষণায় দেখা গেছে প্রতি ৪ মিলিয়ন জন্মগ্রহণকারী শিশুর মধ্যে ১ জন এই রোগে আক্রান্ত হয়। বর্তমানে সারাবিশ্বে প্রায় ১০০ জন প্রোজেরিয়া রোগী আছে বলে জায় যায়। মেডিকেল ইতিহাসে ১৪৩ জন প্রোজেরিয়া রোগীর কথা জানা যায়।ভারতে একই পরিবারে পাঁচ জন প্রোজেরিয়ার রোগী আছে। এই রোগের কার্যকর কোন চিকিৎসা নাই। তাই এটি ভালো হওয়ার রোগ না। এই রোগীরা সাধারণত তেরো বছরের বেশি বাঁচে না। কমপক্ষে ৯০% রোগী অ্যাথেরোসক্লেরোসিসের বিভিন্ন জটিলতা যেমন হার্ট অ্যাটাক, স্ট্রোক প্রভৃতি কারণে মারা যায়।
অ্যাল্লোসরাস
অ্যাল্লোসরাস ) হচ্ছে বৃহদাকৃতির থেরাপোড ডাইনোসরের একটি গণ যারা ১৫৫ থেকে ১৫০ মিলিয়ন বছর আগে বাস করতো। অ্যাল্লোসরাস নামটির অর্থ অন্য গিরগিটি। এটা গ্রীক শব্দ থেকে /অ্যাল্লোস (ভিন্ন, অন্য) এবং /সরাস (লিজার্ড) থেকে এসেছে।
এরা বিশালাকারের থেরাপোড। ছোট ঘাড়ের উপর বিশাল আকারের মাথার খুলি, লম্বা লেজ এবং সংক্ষিপ্ত সামনের পা। আল্লোসরাস ফ্রাজিলিস, এই গণের সুবিদিত প্রজাতি, গড় দৈর্ঘ্য ৮.৫ মিটার। সব থেকে বড় আল্লোসরাসের নমুনার AMNH 680 এর দৈর্ঘ্য ৯.৭ মিটার এবং ওজন ২.৩ মেট্রিক টন। ১৯৭৬ সালে জেমস ম্যাডসন আল্লোসরাসের উপর মনোগ্রাফ থেকে এদের হাড়ের আকারের সীমার ধারণা দেন, হাড়ের সর্বোচ্চ সীমা ১২-১৩মিটার।
মেজর জেনারেল মাহমুদুল হাসান আদর্শ কলেজ
মেজর জেনারেল মাহমুদুল হাসান আদর্শ কলেজ টাঙ্গাইল জেলা শহরের 
প্রাণকেন্দ্রে, পুরাতন আদালত রোডে অবস্থিত একটি কলেজ।
এটি ১৯৮৯ সালে মাহমুদুল হাসান, এম পি কর্তৃক প্রতিষ্ঠিত হয়। বর্তমানে এটি টাঙ্গাইল জেলার অন্যতম প্রধান উচ্চ মাধ্যমিক শিক্ষা প্রতিষ্ঠান।
এই কলেজে তিনটি বিভাগ রয়েছে।
এছাড়া কিছু বিষয়ে এই কলেজটিতে স্নাতক (পাস) ডিগ্রি ও প্রদান করা হয়। কলেজটি জাতীয় বিশ্ববিদ্যালয়ের অধিভুক্ত।
২০০৩ সালে এই কলেজ জাতীয় পর্যায়ে দেশের শ্রেষ্ঠ শিক্ষা প্রতিষ্ঠান হিসেবে স্বীকৃতি লাভ করে এবং মহামান্য রাষ্ট্রপতির কাছ থেকে স্বর্ণপদক লাভ করে ।
মোপলা বিদ্রোহ
মোপলা বিদ্রোহ ("মালাবার আন্দোলন", মালায়লাম ভাষায় "മാപ്പിള ലഹള" "মাপ্পিলা লাহালা" নামে ও পরিচিত) ছিল ব্রিটিশ সাম্রাজ্যবাদী শাসনের এবং তৎকালীন হিন্দুদের বিরূদ্ধে মুসলমান মোপলা সম্প্রদায়ের কৃষক সংগ্রাম, যা দক্ষিণ ভারতের মালাবার অঞ্চলের মাপিলা মুসলমান এবং মাপ্পিলা বিদ্রোহীদের মধ্যে পুরো ১৯ শতক ধরে এবং ২০ শতকের শুরুর দিক পর্যন্ত চলতে থাকে।। এই বিদ্রোহের সূত্রপাত ১৯২১ খ্রিস্টাব্দে।
Annie Besant reported that Muslim Mappilas forcibly converted many Hindus and killed or drove away all Hindus who would not apostatise, totalling to one lakh (100,000).
সুদূর অতীতে আরব দেশ থেকে দক্ষিণ ভারতের মালাবার অঞ্চলে মোপলারা বসতি স্থাপন করে। তাদের জীবিকা ছিল প্রধানত কৃষিকাজ। জমিদারদের কাছে বর্গাভিত্তিক চাষাবাদ করতো মোপলারা। মহীশুর সুলতানদের শোষণ উতপীড়নের বিরুদ্ধেও মোপলাদের সংগ্রামের কথা 'ডিউক অফ ওয়েলিংটনে'র জীবনী হতে জানা যায়।
কেরল রাজ্যের অধিবাসী দরিদ্র মোপলাদের ওপর শাসকগোষ্ঠীর অত্যাচার ও আক্রমন এই বিদ্রোহের জন্ম দেয়। মোপলারা মূলত সমুদ্র উপকূলবর্তী মালাবার অঞ্চলের কৃষিজীবী। জমিদারের খাজনা, মহাজনের ঋনের অত্যাচার সব মিলিয়ে তীব্র অসন্তোষ দীর্ঘস্থায়ী মোপলা বিদ্রোহের সৃষ্টি করেছিল একাধিক সময়ে (১৮৭৩-১৮৯৬)
মালাবারের ওয়ালুভানাদ ও এরনাদ তালুক জুড়ে দশ লক্ষ মোপলা চাষী সশস্ত্র সংগ্রাম শুরু করে। ব্রিটিশ সেনাদের সংগে সম্মুখযুদ্ধে মোপলারা প্রাথমিক ভাবে পরাজিত হয়ে জংগলে আশ্রয় নিলেও বিভিন্ন সময় চোরাগোপ্তা আক্রমণ ও গেরিলা যুদ্ধে আঘাত হানতে থাকে। ১৮৮৫ সাল নাগাদ দ্বিতীয় মোপলা বিদ্রোহ হয় যা দমন করতে ব্রিটিশ সরকার তিন হাজার সৈন্য ও আধুনিক অস্ত্রশস্ত্র নিয়োগ করে। এই দ্বিতীয় বিদ্রোহ দেড় বছর স্থায়ী হয়। বিদ্রোহীদের পরাজয় ঘটে। তাদের নির্মম ভাবে দমন করা হয় 'পিটুনি কর' বসিয়ে ও দ্বীপান্তর পাঠিয়ে। ১৮৯৪ সালে তৃতীয় মোপলা বিদ্রোহ এবং ১৮৯৬ তে চতুর্থ মোপলা বিদ্রোহ ঘটে। সবকটি বিদ্রোহই কঠোর ও নির্মম হাতে দমন করা হয়। চতুর্থ মোপলা বিদ্রোহে ভীত শাসকগোষ্ঠী জমিদারদের বর্ধিত খাজনা ও মহাজনদের সুদ নিয়ন্ত্রনের চেষ্টা করে, যদিও সামন্ত শ্রেনী তাদের বহু উপায়ে শাসন শোষন অব্যাহত রেখেছিল।
১৯২১ সালের আগষ্ট মাসে মোপলারা আবার বিদ্রোহী হয় ও স্বাধীন খেলাফত রাজ্য স্থাপন করে। ব্রিটিশ সরকার মালাবারে সৈন্য, ছোটবড়ো ট্যাংক, কামান, বোমা, কয়েকটি যুদ্ধজাহাজ পাঠায়। প্রথমদিকে কয়েকজন অত্যাচারী জমিদার মহাজন জনরোষে প্রাণ হারায়। ব্রিটিশ সরকার একে সাম্প্রদায়িক রূপ দেওয়ার চেষ্টা করে ও কিয়দংশে সফল হয়। দেশের বুদ্ধিজীবী মহলের বৃহৎ অংশ মোপলাদের ওপর ভয়াবহ অত্যাচার প্রসংগে নীরব থাকেন। বিদ্রোহীরা অসীম সাহসিকতার সাথে একমাস যুদ্ধ চালালেও, সরকার মোপলা এলাকাসমূহের উপর আকাশ থেকে বোমা রণতরী ও কামান থেকে নির্বিচারে গোলাবর্ষন করে প্রায় দশ হাজার সাধারণ মানুষ হত্যা করে, তাদের বাড়ীঘর, দোকান পাট ও ক্ষেতখামার ধ্বংসস্তূপে পরিণত করে। ধরপাকড়, পৈশাচিক অত্যাচার ও নির্যাতনের ফলে বিদ্রোহ ব্যার্থ হয়। প্রায় একশো মোপলা প্রজাকে গ্রেফতার করে একটি মালগাড়ীতে বোঝাই করা হয় এবং দরজা বন্ধ করে তাদেরকে কালিকট প্রেরণ করার সময় হয় ষাটজনের মৃত্যু হয়।
সিপাহী বিদ্রোহ ১৮৫৭
সাঁওতাল বিদ্রোহ
নীল বিদ্রোহ
লাল রেইল
লাল রেইল, দ্বিপদ নাম আপানাপ্টেরিক্স বোনাসিয়া হচ্ছে উড়তে অক্ষম রেইল প্রজাতির বিপন্ন পাখি। এরা ভারত মহাসাগরের মাদাগাস্কারের পূর্বে মরিশাস এর ম্যাসকারেন দ্বীপের এন্ডেমিক পাখি ছিলো। লাল রেইল মুরগীর থেকে সামান্য বড়, গায়ের পালক লালচে এবং চুলের মত দেখতে। এদের পা কালো, গলা লম্বা এবং বাঁকানো, ডানা ছোট। এরা রড্রিগেজ রেইলের মত দেখতে কিন্তু আকারে বড়।
সাবফসিল হাড়, আঁকা ছবি এবং বর্ণনা থেকে জানা যায় যে লাল রেইল উড়তে অক্ষম পাখি ছিলো। এরা মুরগীর থেকে কিছুটা বড় আকারের পাখি। সাবফসিল নমুনার উপর ভিত্তি করে ধারণা করা হয় যে স্ত্রী ও পুরুষ পাখির আকার ভিন্ন ছিলো। এর সঠিক দৈর্ঘ্য অজানা, কিন্তু পেলভিস ৬০ মিমি লম্বা, ফিমার ৬৯-৭১ মিমি লম্বা এবং টিবিয়া ৯৮-১১৫ মিমি, হিউমেরাস ৬০-৬৬ মিমি। লালচে বাদামী পাখনায় এদের শরীর আবৃত ছিলো। পালক ছিলো নরম, ফোলাফোলা, চুলের মত।
মানুষ লাল রেইল পাখি শিকার করতো। তাছাড়া রেড রেইল পাখি ভুমিতে বাসা বানাতো যা শুকর সহ অন্যান্য প্রাণীদের আক্রমনের শিকার হতো। এরা লাল রেইলের ডিম ও বাচ্চা খেয়ে ফেলতো। ১৬৮০ সালের দিকে ফেরাল বেড়ালের সংখ্যা বেড়ে যায়, এরা লাল রেইল শিকার করতো।
ধারণা করা হয় ১৭০০ সালের দিকে লাল রেইল চিরতরে বিপন্ন হয়ে যায়।
ফ্রেড গ্রেস
জর্জ ফ্রেডেরিক ফ্রেড গ্রেস (; জন্ম: ১৩ ডিসেম্বর, ১৮৫০ - মৃত্যু: ২২ সেপ্টেম্বর, ১৮৮০) দক্ষিণ গ্লুচেস্টারশায়ারের ডাউনএন্ডে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ১৮৬৬ থেকে ১৮৮০ সময়কালে গ্লুচেস্টারশায়ার, ইউনাইটেড সাউথ অব ইংল্যান্ড ইলাভেন (ইউএসইই) দলের পক্ষে খেলেন। এছাড়াও ইংল্যান্ড ক্রিকেট দলের পক্ষে একটিমাত্র টেস্টে অংশ নিয়েছিলেন ফ্রেড গ্রেস। ডানহাতি ব্যাটসম্যান হিসেবে ডানহাতে ফাস্ট রাউন্ডআর্ম বোলিংয়ে পারদর্শিতা দেখিয়েছেন। পরিসংখ্যানগতভাবে চিহ্নিত প্রথম-শ্রেণীর ক্রিকেটের ১৯৫ খেলায় অংশ নিয়েছিলেন তিনি। ঐ খেলাগুলোয় ৬,৯০৬ রান তোলেন। তন্মধ্যে ব্যক্তিগত সর্বোচ্চ ছিল অপরাজিত ১৮৯*। অসাধারণ ফিল্ডার হিসেবেও পরিচিতি পেয়েছেন তিনি। এছাড়াও মাঝে-মধ্যে উইকেট-রক্ষণের দায়িত্বেও ছিলেন। ১৭০ ক্যাচ নেয়াসহ তিনটি স্ট্যাম্পিংয়ে জড়িত রয়েছেন তিনি। ৩২৯ উইকেট লাভ করেন। সেরা বোলিং পরিসংখ্যান গড়েছেন ৮/৪৩।
ফ্রেড পরিবারের সর্বকনিষ্ঠ সদস্য ছিলেন ফ্রেড গ্রেস। হেনরি, আলফ্রেড, ইএম এবং ডব্লিউজি - বড় চার ভাইদের সকলেই ক্রিকেটের সাথে সম্পৃক্ত ছিলেন। ইএম এবং ডব্লিউজি’র ন্যায় সমসাময়িককালে মুদ্রিত আকারে তিনি জি. এফ. গ্রেস নামে সংক্ষিপ্ত আকারে পরিচিত হয়েছিলেন। পরবর্তীতে অবশ্য তিনি ফ্রেড নামেই পরিচিতি পান। তবে বড় দুই ভাই হেনরি ও আলফ্রেড তাঁদের নামের প্রথম অংশেই সর্বদা পরিচিত ছিলেন।
ক্লাব ক্রিকেটেই তিনি সকলের আকর্ষণের কেন্দ্রবিন্দুতে পরিণত হন। তাঁর বাবাও ওয়েস্ট গ্লুচেস্টারশায়ার ক্রিকেট ক্লাবে খেলেছিলেন। মাত্র ১৩ বছর বয়সে ১৮৬৪ সালে ঐ ক্লাবেও তাঁর অংশগ্রহণ ঘটে। বলা হয়ে থাকে যে, ডব্লিউজি’র ন্যায় তিনি সোজা ব্যাটে খেলতে অনভ্যস্ত ছিলেন। কিন্তু, হিটিংয়ের মাধ্যমে ঠিকই তা পুষিয়ে নিয়েছিলেন। ফিল্ডিংয়ে তাঁর দাঁড়ানোর ভঙ্গীমা ছিল অসাধারণ। খেলায় সর্বক্ষণই অসাধারণ পরিচয় দিতেন ও বর্ণাঢ্যময় ফিল্ডিংয়ের মাধ্যমে প্রশংসা কুড়াতেন।
সেপ্টেম্বর, ১৮৮০ সালে ওভালে ইংল্যান্ড বনাম অস্ট্রেলিয়ার মধ্যকার খেলাটি টেস্টের মর্যাদা পায়। ঐ খেলায় প্রথমবারের মতো ইএম, ডব্লিউজি এবং ফ্রেড - এ তিন ভাই ইংল্যান্ড দলের পক্ষে অংশগ্রহণ করেছিলেন।
প্রশ্নাতীতভাবেই ১৮৭০-এর দশকে ফ্রেড গ্রেস শীর্ষস্থানীয় ক্রিকেটার ছিলেন। কিন্তু অনেকেরই অভিমত যে ডব্লিউজি’র কারণে তাঁর সাফল্য অনেকাংশেই চোখে পড়েনি।
২২ সেপ্টেম্বর, ১৮৮০ তারিখে তাঁর দেহাবসান ঘটে। নিউমোনিয়ায় আক্রান্ত হন ও ফুসফুসের সংক্রমণে তাঁর মৃত্যু হয়। তাঁর শবযাত্রায় প্রায় ৩,০০০ লোক উপস্থিত ছিল ও ডাউনএন্ডের সমাধিস্থলে তাঁকে সমাধিস্থ করা হয়। ঐ দিনই অস্ট্রেলীয়রা শেষ খেলায় অংশ নিয়েছিল ও বাহুতে কালো কাপড় ধারন করে তাঁকে নীরব শ্রদ্ধাজ্ঞাপন করে। দ্য টাইমস এ প্রসঙ্গে লিখে যে, তাঁর পুরুষসূলভ আচরণ ও সোজাসাপ্টা জবাবই তাঁকে জনপ্রিয়তায় নিয়ে আসেনি বরং আতিথেয়তা ও বন্ধুসূলভ আচরণও সকলকে বিমোহিত করে রেখেছিল।
তবে গ্রেসের অসুস্থতার বিষয়ে স্যাঁতস্যাঁতে হোটেলের বিছানায় অবস্থানের কারণে ঘটেছে বলে জানা যায়। কিন্তু তা সাময়িকভাবেই বিতর্কের লক্ষ্যবস্তুতে পরিণত হয়। কেননা, ওভালে অনুষ্ঠিত খেলা চলাকালীনই তিনি ঠাণ্ডায় আক্রান্ত হন ও এ অবস্থাতেই তিনি ব্যাসিংস্টোকে এসেছিলেন।
টাইফাস জ্বর
টাইফাস () বা টাইফাস জ্বর "রিকেটশিয়া" প্রজাতির ব্যাক্টেরিয়া দিয়ে হয়।
এই নামের উৎপত্তি হয়েছে গ্রিক শব্দ "typhus" (τύφος) থেকে যার অর্থ ধোঁয়াটে বা অস্পষ্ট যার দ্বারা এই রোগে আক্রান্তদের মনের অবস্থা বুঝায়।
এই জ্বরের জন্য দায়ী জীবাণু রিকেটশিয়া কে বলা হয় অবলিগেট ইন্ট্রাসেলুলার ব্যাক্টেরিয়া অর্থাৎ এরা জীবন্ত কোষের বাইরে এরা বেশিক্ষণ বাঁচে না। এই জীবাণু মানব শরীরে ছড়ায় মূলত বাহ্যিক পরজীবী যেমন উকুন, মক্ষিকা (flea), আঁটুলি (tick) ইত্যাদির মাধ্যমে। টাইফাস ও টাইফয়েড দুটি আলাদা ব্যাক্টেরিয়া দ্বারা ঘটিত ভিন্নধর্মী রোগ।
জীবাণু সংক্রমণ হওয়ার প্রায় ১-২ সপ্তাহ পর ঠাণ্ডা ও কাঁপুনিসহ আকস্মিক জ্বর, মাথাব্যথা ও অন্যান্য ফ্লু এর মত উপসর্গ হয়।
লক্ষণ শুরুর ৫ থেকে ৭ দিন পর দেহে ফুসকুড়ি দেখা দেয় যা হাত ও পায়ে ছড়ায় তবে মুখমণ্ডল, হাত ও পায়ের তালুতে ফুসকুড়ি হয় না। মেনিনগোএনসেফালাইটিস এর লক্ষণসমূহ দেখা দিতে পারে।
টাইফাসের বেশ কতকটা প্রকার রয়েছে। এইগুলো হলো:
শিবলিঙ্গ শৃঙ্গ
শিবলিঙ্গ শৃঙ্গ ভারতের উত্তরাখণ্ডে অবস্থিত ৬,৫৪৩ মিটার উচ্চ একটি পর্বতশৃঙ্গ। নিম্ন গঙ্গোত্রী হিমবাহের পশ্চিমদিকের প্রবেশপথে এর অবস্থান।
শিবলিঙ্গ শৃঙ্গের অবস্থান নিম্ন গঙ্গোত্রী হিমবাহের পশ্চিমদিকের প্রবেশপথে ভাগীরথী শৃঙ্গ শ্রেণীর ঠিক বিপরীতে। এটির উচ্চতা ৬,৫৪৩ মিটার।
আইটিবিপির একটি পর্বত অভিযাত্রী দল হুকুম সিং-এর নেতৃত্বে ১৯৭৪সালের ৩জুন পশ্চিম শৈলশিরা বরাবর এই শৃঙ্গ সর্বপ্রথম আরোহণ করেন।
রুম্পা বিদ্রোহ
দক্ষিণ ভারতের গোদাবরী অঞ্চলের রুম্পা আদিবাসীদের সশস্ত্র বিদ্রোহ(১৮৭৮-১৮৮০)
উনবিংশ শতকের সপ্তম দশকে মাদ্রাজ প্রদেশ জুড়ে প্রবল দুর্ভিক্ষে ৫০ লক্ষ মানুষ প্রান হারান। ১৮৭৬ এর ২৩ শে নভেম্বর অমৃত বাজার পত্রিকা এই দুর্ভিক্ষের কারণ হিসেবে বৃটিশ শাসকের শোষন, উদাসীনতাকে দায়ী করেছিল। জ্যোতিরিন্দ্রনাথ ঠাকুর কলকাতাবাসীর কাছে দুর্ভিক্ষপীড়িত মানুষদের সাহায্যার্থে অর্থদানের আবেদন করলেও বিশেষ সাড়া পাওয়া যায়নি। এই ভয়াবহ দুর্ভিক্ষের ভেতরেই উপুর্যপরি শোষন, বনাঞ্চল সংক্রান্ত বাধানিষেধ ও করের বোঝা দক্ষিণ ভারতে পর্বত-অরন্যচারী রুম্পা আদিবাসীদের ভেতর তীব্র ক্ষোভের জন্ম দেয়।
রুম্পা সম্প্রদায় ছিল গোষ্ঠীমূলক। সমাজে সব কাজই একত্রিত সিদ্ধান্তে হতো। সুতরাং সকলেই মিলিতভাবে বিদ্রোহের সিদ্ধান্ত নেয়। এদের প্রধান নেতা ছিলেন চান্দ্রিয়া। লিংগম রেড্ডি, থুমন ধোরা প্রমুখ অন্যান্য নেতারাও বিদ্রোহ পরিচালনা করেন। তারা থানা আক্রমন, অগ্নিসংযোগ, সরকারী কর্মচারীদের হত্যা ও ভদ্রাচলম, বিশাখাপত্তনম তথা পূর্ব গোদাবরী অঞ্চলে নিজেদের অধিকার কায়েম করলে সশস্ত্র পুলিশবাহিনীর সাথে খন্ডযুদ্ধ হয়, উন্নত আগ্নেয়াস্ত্র ও সুশিক্ষিত সেনার সাথে সাধারণ তীর ধনুক নিয়ে পাহাড়-জংগলে লুকিয়ে থেকে বিদ্রোহীরা লড়াই চালান।
বিদ্রোহ দমনে গোদাবরী জেলার ম্যাজিস্ট্রেট রুম্পাদের গ্রামগুলি আগুনে পুড়িয়ে দেন। বহু নিরীহ গ্রামবাসী ও বিদ্রোহী নিহত হয়। ১৮৮৯ এর জানুয়ারি মাসে এক খন্ডযুদ্ধে নেতা চান্দ্রিয়ার মৃত্যু হয়। অমৃতবাজার পত্রিকার মাদ্রাজ সংবাদদাতা জানান চান্দ্রিয়ার ছিন্নমুন্ড ব্রিটিশ পুলিশ রাজমুন্দ্রি জেলে নিয়ে আসে শনাক্তকরনের জন্যে। শেষে যোগ্য পরিচালনার অভাবে রুম্পা বিদ্রোহ স্তিমিত হয়ে পড়ে। বহু বিদ্রোহীর দ্বীপান্তর হয়েছিল।
পশ্চিমবঙ্গের জলবায়ু
পশ্চিমবঙ্গের জলবায়ু মূলত ক্রান্তীয় প্রকৃতির অর্থাৎ উষ্ণ ধরণের। এছাড়া এই রাজ্যের জলবায়ুর উপর মৌসুমী বায়ুর প্রভাব অত্যন্ত বেশি। এজন্য পশ্চিমবঙ্গের জলবায়ুকে ক্রান্তীয় মৌসুমী জলবায়ু বলা হয়ে থাকে।
পশ্চিমবঙ্গের অবশিষ্ট সমভূমি অঞ্চলে গ্রীষ্মকাল ও শীতকালের মধ্যে উষ্ণতার পার্থক্য খুব বেশি হয় না। তবে পশ্চিমের পুরুলিয়া জেলায় শীত-গ্রীষ্মের তাপের পার্থক্য সমভূমি অঞ্চল থেকে বেশি।
বছরের বিভিন্ন সময়ে উষ্ণতার তারতম্য, বৃষ্টিপাতের পরিমাণ, বায়ুপ্রবাহের বৈচিত্র্য প্রভৃতি লক্ষ্য করে আবহতত্ত্ববিদগণ পশ্চিমবঙ্গের জলবায়ুকে চারটি প্রধান ঋতুতে ভাগ করেছেন। যথা: গ্রীষ্মকাল, বর্ষাকাল, শরৎকাল ও শীতকাল।
মার্চ মাসের শুরু থেকে জুন মাস পর্যন্ত এর স্থায়ীত্ব।
গ্রীষ্মকালের আগে পশ্চিমবঙ্গের কোনও কোনও অঞ্চলে স্বল্পস্থায়ী বসন্ত ঋতুর আবির্ভাব ঘটে। গ্রীষ্মকালে তাপমাত্রার তারতম্য ঘটে থেকে পর্যন্ত। তবে, দার্জিলিং হিমালয়ের পার্বত্য অঞ্চলে ভূমির উচ্চতা বেশি বলে গ্রীষ্মকাল মনোরম। মে মাসে মাঝে মাঝে উত্তর-পশ্চিম দিক থেকে কালবৈশাখী নামক ঘূর্ণিঝড়ের আবির্ভাবের ফলে ঝড়বৃষ্টি হয় এবং গরম অনেকটা কমে যায়।
জুলাই মাস থেকে সেপ্টেম্বর মাসের শেষভাগ পর্যন্ত বর্ষাকাল।
বর্ষাকালে দক্ষিণের বঙ্গোপসাগর থেকে আসা উষ্ণ-আর্দ্র দক্ষিণ-পশ্চিম মৌসুমী বায়ুর প্রভাবে সারা রাজ্যে বৃষ্টিপাত হয়, কোথাও কম কোথাও বেশি।
বার্ষিক ১৭৫ সেন্টিমিটার বৃষ্টিপাতের ১২৫ সেন্টিমিটার এই সময় বর্ষিত হয়। রাজ্যের উত্তরভাগে সর্বাধিক বৃষ্টিপাত হয় ২৫০ সেন্টিমিটার।
অক্টোবর থেকে নভেম্বরের মধ্যভাগ পর্যন্ত শরৎকালের স্থায়ীত্ব।
এই সময় আকাশ মেঘমুক্ত হয় এবং অপেক্ষাকৃত মনোরম আবহাওয়া বিরাজ করে। তবে এসময় মাঝে মাঝে বঙ্গোপসাগর থেকে আসা ঘূর্ণিঝড়ের প্রভাবে প্রবল ঝড়বৃষ্টি হয়, একে আশ্বিনের ঝড় বলা হয়। এই ঋতুর শেষে বাতাসে ক্রমশ হিমেল ভাব দেখা দেয়।
ডিসেম্বর থেকে ফেব্রুয়ারি মাস পর্যন্ত শীতকাল স্থায়ী থাকে। জানুয়ারি শীতলতম মাস। তাপমাত্রা সর্বনিম্ন গড়ে ৯°-১৬° সেন্টিগ্রেড থাকলেও রাজ্যের উত্তরভাগে তাপমাত্রা আরও কমে যায়। কোন কোন সময় ঘূর্ণিঝড় পশ্চিমা ঝঞ্ঝার সামান্য বৃষ্টিপাত হয়।
পশ্চিমবঙ্গের সমভূমি অঞ্চলের তুলনায় দার্জিলিং পার্বত্য অঞ্চলের উচ্চতা বেশি বলে উষ্ণতাও এই অঞ্চলে অনেক কম।
বৃষ্টিপাতের উপর নির্ভর করে পশ্চিমবঙ্গের সমভূমিতে বেশিরভাগ শস্য উৎপাদন হয়। উষ্ণ ও আর্দ্র জলবায়ু ধান ও পাট চাষের পক্ষে আদর্শ। এছাড়া ডাল ও তৈলবীজের ফলন ব্যাপকভাবে হয়। দার্জিলিং পার্বত্য অঞ্চলে অধিক বৃষ্টিপাতের ফলে চা-এর উৎপাদন উন্নতমানের এবং স্বাদে-গন্ধে জগৎ-বিখ্যাত।
পশ্চিমবঙ্গে বিভিন্ন ঋতুতে রথযাত্রা, দোল উৎসব, দুর্গাপূজা, ঈদ-উল-ফিতর,বড়দিন (খ্রীস্টমাস), নবান্ন ইত্যাদি পালিত হয়।
সংগীতা বিজলানি
সংগীতা বিজলানিএকজন ভারতীয় মডেল ও বলিউড চলচ্চিত্র অভিনেত্রী। তিনি মিস ইন্ডিয়া-১৯৮০ বিজয়ী। বিজলানী আদিত্য পাঞ্চলি'র কাতিল (১৯৮৮) চলচ্চিত্রের মাধ্যমে তার অভিনয় জীবন শুরু করেন। বিজলানী সাবেক ভারতীয় ক্রিকেট দলের অধিনায়ক মুহাম্মদ আজহারউদ্দীনকে বিয়ে করেন এবং ২০১০ সালে তারা ডিভোর্সে যান।
বিজলানী সাবেক ভারতীয় ক্রিকেট দলের অধিনায়ক মুহাম্মদ আজহারউদ্দীনকে ১৯৯৬ সালে বিয়ে করেন এবং ২০১০ সালে তারা একে অপরকে ডিভোর্স দিয়ে দেন।
শরীফ খান
শরীফ খান (জন্ম:) বাংলাদেশের একজন প্রখ্যাত প্রাবন্ধিক। বাংলাদেশে পরিবেশ বিজ্ঞান বিষয়ে অবদান রাখার জন্য ২০১৫ সালে বাংলা একাডেমি পুরষ্কার লাভ করেন।
শরীফ খান একজন ব্যাংক কর্মকর্তা।প্রবন্ধ রচনায় বিশেষ অবদানের জন্য তিনি ২০১৫ সালের বাংলা একাডেমী পুরস্কার।
লোকমানপুর সরকারি প্রাথমিক বিদ্যালয়
লোকমানপুর সর:প্রা:বিদ্যালয়টি বাগাতিপাড়া উপজেলাটির পাঁকা ইউনিয়নে অবস্থিত । বিদ্যালয়টি ১৯৬৮ সালে প্রতিষ্ঠিত হয় । বাগাতিপাড়া-আড়ানি সড়ক থেকে মাড়িয়া রাস্তা সোজা এগুলেই লোকমানপুর । এছাড়াও বিদ্যালয়টিতে রেলপথে আসা যায় । বিদ্যালয়টির শিক্ষার মান খুবই উন্নত । প্রতি বছর কমপক্ষে ২০ A+ গ্রডে উউত্তীর্ণ হয়ে থাকে। বিদ্যালয়টি শিক্ষা দিক থেকে বাগাতিপাড়ায় তৃতীয় স্থান অর্জন করেছে
সাপাহার সরকারি কলেজ
সাপাহার সরকারি কলেজ রাজশাহী বিভাগের নওগা জেলার সাপাহার উপজেলার অন্তর্গত একটি মহাবিদ্যালয়।
কলেজটি বাংলাদেশের সাবেক রাষ্ট্রপতি হুসাইন মুহাম্মদ এরশাদ জাতীয়করন করেন।
কলেজটি সাপাহার সদর উপজেলা শহরের মধ্যেই অবস্থিত।
সাপাহার সরকারি কলেজ এর ৩ টি ভবন রয়েছে। এছাড়াও একটি মহিলা হোষ্টেল এবং একটি পুরুষ হোষ্টেল রয়েছে। কলেজের ভিতরে সুবিশাল মাঠ, একটি মসজিদ এবং একটি পুকুর রয়েছে।
কলেজে উচ্চ মাধ্যমিক পর্যায়ে বিজ্ঞান, মানবিক এবং ব্যবসায় শাখায় পড়াশোনা করার সুযোগ রয়েছে। এছাড়াও জাতীয় বিশ্ববিদ্যালয় এর অধীনে ৪ বছর মেয়াদী স্নাতক পড়ার ও সুযোগ রয়েছে।
জুওয়াইরিয়া বিনতে আল-হারিস
জুওয়াইরিয়া বিনতে আল-হারিস (; জন্ম আনুমানিক ৬০৮) ছিলেন মুহাম্মদ (সঃ) এর স্ত্রী এবং মুসলমানদের মা। তিনি ২০ বছর মুহাম্মদ (সঃ) কে বিয়ে করেন যা ৬২৭/৮ সালে অনুষ্ঠিত হয়।
তিনি ছিলে বনু মুস্তালিক গোত্রের প্রধান আল হারিস ইবনে আবি দিয়ারের কন্যা।
ওয়াকিলুর রহমান
ওয়াকিলুর রহমান একজন বাঙ্গালী চারুশিল্পী। বাংলাদেশের এই চিত্রকর ও চারুশিল্পী ১৯৬১ খ্রিস্টাব্দে জন্মগ্রহণ করেন এবং বিংশ শতাব্দীর শেষভাগ থেকে সক্রিয় আছেন। তিনি শিল্পকর্মে গ্রাফিক্স, পেইন্টিং, ইলাস্ট্রেশন, অবজেক্ট, ভাস্কর্য, ভিডিও ও চলচ্চিত্র ইত্যাদি বিবিধ মাধ্যমের সন্নিবেশ ঘটাতে পছন্দ করেন। ১৯৮৮ থেকে দীর্ঘ সময় জার্মানিতে প্রবাস জীবনের পর ২০১০তে বাংলাদেশে প্রত্যবর্তন করেন।
চিত্রকর ওয়াকিলুর রহমান ১৯৭৬-এ ঢাকা বিশ্ববিদ্যালয়ের চারুকলা অনুষদের ড্রয়িং অ্যান্ড পেইন্টিং বিভাগে ভর্তি হন। ১৯৭৬-১৯৮১ খ্রিস্টাব্দে অধ্যয়নের পর ১৯৮১ খ্রিস্টাব্দে চিত্রকলা বিষয়ে বি. এফ. এ. (সম্মান) ডিগ্রী লাভ করেন। পরে উচ্চতর শিক্ষার জন্য তিনি ১৯৮৩-তে চীনে গমন করেন। ১৯৮৪-১৯৮৬ মেয়াদে তিনি চীনের সেন্ট্রাল একাডেমী অফ ফাইন আর্ট থেকে এম. এফ. এ. কোর্স সম্পন্ন করেন। দীর্ঘ দিন জামার্নীতে অবস্থানের পর ২০১০ সালে তিনি বাংলাদেশে প্রত্যবর্তন করেন। ১৯৮৮ খ্রিস্টাব্দে তিনি জার্মানিতে চলে যান। সেখানে ‘ফ্রিলান্স আর্টিস্ট’ হিসেবে ছবি এঁকেছেন। বর্তমানে তিনি কলা কেন্দ্রের সঙ্গে যুক্ত রয়েছেন।
তিনি ১৯৮৬ খ্রিস্টাব্দ থেকে অদ্যাবধি দেশে ও বিদেশে ৭০টিরও অধিক একক ও অসংখ্য দলবদ্ধ প্রদর্শনীতে অংশগ্রহণ করেছেন। ২০১৬’র নভেম্বর-ডিসেম্বরে গ্যালারি টোয়েন্টি ওয়ান ও আর্টকন এর যৌথ প্রয়যাজনায় ঢাকায় তাঁর একটি একক চিত্রপ্রদর্শনী অনুষ্ঠিত হয়। তিনি বিভিন্ন চিত্রপদর্শনীর কিউরেটর হিসেবে কাজ করে থাকেন।
সোনালী বানর
সোনালী বানর ( "Trachypithecus geei") হচ্ছে একটি আদিম জগতের বানর যা পশ্চিম অাসাম, ভারতবর্ষের কিছু অংশ, ভুটানের কালো পর্ব্বতের পাদদেশের আশপাশে দেখতে পাওয়া যায়। এটা ভারতের সবথেকে একটা বিপন্ন প্রজাতি। 
হিমালয়ের অধিবাসীদের দ্বারা পবিত্র মনে করা, সোনালী বানর সর্বপ্রথম একজন পরিবেশ বিজ্ঞানী এডওয়ার্ড প্রিটচারডের মাধ্যমে ১৯৫০ সালে পশ্চিমা বিশ্বের নিজরে আসে। ভুটানের কিছু অংশে, এই প্রাণীটি মুখপোড়া হনুমান "T. pileatus" এর সাথে সংকরায়িত হয়েছে।
সোনালী বানরের দুটা উপ-প্রজাতি পাওয়া যায়:-
একটি প্রাপ্ত বয়স্ক সোনালী বানরের দেহের বর্ণ সোণালী; ধার এবং বুকের রং কালচে বর্ণের; এদের অপ্রাপ্ত বয়স্ক এবং নারী সোনালী বানরের দেহের বর্ণ হালকা, রূপালি সাদা থেকে ধূসর বর্ণের হয়ে থাকে। সোনালী বানরের মুখের রং কালো এবং একটি দীর্ঘ লেজ যার দৈর্ঘ্য প্রায় পর্যন্ত হয়ে থাকে।
সোনালী বানরের বিস্তৃত অঞ্চল খুবই সীমিত৷ ভারতের দক্ষিণে ব্রহ্মপুত্র নদের প্রায় ৬০ বর্গ মাইল জুড়ে, পূর্বে মানাহ নদী, পশ্চিমে সোনকোষ নদী, আসামের সবত্র এবং উত্তরে ভূটান এর কালো পর্বত, এবং গৌণ অঞ্চল, ত্রিপুরা রাজ্যের দক্ষিণ-দক্ষিণপূর্বাঞ্চলের ২০০ মাইল পর্যন্ত অল্প পরিমাণে এই প্রাণীটির বিচরণস্হল।
হরিপুর রাজবাড়ি
হরিপুর রাজবাড়ি বাংলাদেশের ঠাকুরগাঁও জেলার হরিপুর উপজেলার কেন্দ্রস্থলে অবস্থিত। এই রাজবাড়ি হরিপুরের জমিদারদের দ্বারা প্রতিষ্ঠিত। ৩ একর ২৭ শতক জমির উপর এই জমিদার বাড়িটি এবং জমিদারি পরিচালনার জন্য কাচারী, ধর্মীয় উৎসবের জন্য বিভিন্ন উপাসনলয়, বিনোদনের জন্য নাচমহল, নাগমহল, অন্দরমহল ও অন্ধকূপ ইত্যাদি স্থাপন করেছিলেন।
আনুমানিক ১৪০০ খ্রিস্টাব্দে ঘনশ্যাম কুন্ডু নামক একজন ব্যবসায়ী এন্ডি কাপড়ের ব্যবসা করতে হরিপুরে আসেন। সেই সময় মেহেরুন্নেসা নামে এক বিধবা মুসলিম মহিলা এ অঞ্চলের জমিদার ছিলেন। খাজনা অনাদায়ের পড়ার কারণে মেহেরুন্নেসার জমিদারির কিছু অংশ নিলাম হয়ে গেলে ঘনশ্যাম কুন্ডু কিনে নেন।
ঘনশ্যামের পরবর্তী বংশধরদের একজন রাঘবেন্দ্র রায় ঊনবিংশ শতাব্দীর মধ্যভাগে বৃটিশ আমলে হরিপুর রাজবাড়ির কাজ শুরু করেন। কিন্তু তাঁর সময়ে রাজবাড়ির সমস্ত কাজ শেষ হয়নি। রাঘবেন্দ্র রায়ের পুত্র জগেন্দ্র নারায়ণ রায় ঊনবিংশ শতাব্দীর শেষদিকে রাজবাড়ির নির্মাণ কাজ শেষ করেন। এসময় তিনি বৃটিশ সরকার কর্তৃক রাজর্ষি উপাধিতে ভূষিত হন। জগেন্দ্র নারায়ণ রায়ের সমাপ্তকৃত রাজবাড়ির দ্বিতল ভবনে লতাপাতার বিভিন্ন নকশা এবং পূর্ব দেয়ালের উপরে রাজর্ষি জগেন্দ্র নারায়ণের চৌদ্দটি আবক্ষ মূর্তি আছে। তাছাড়া ভবনটির পূর্বপাশে একটি শিব মন্দির এবং মন্দিরের সামনে নাট মন্দির রয়েছে। রাজবাড়িতে ছিল একটি বিশাল পাঠাগার ছিলো যেটি কালের গর্ভে হারিয়ে গেছে। রাজবাড়িটির যে সিংহদরজা ছিল তাও নিশ্চিহ্ন হয়েছে। ১৯০০ সালের দিকে ঘনশ্যামের বংশধররা বিভক্ত হলে হরিপুর রাজবাড়িও দুটি আলাদা অংশে বিভক্ত হয়ে যায়। রাঘবেন্দ্র-জগেন্দ্র নারায়ণ রায় যে বাড়িটি তৈরি করেন তা বড় তরফের রাজবাড়ি নামে পরিচিত। এই রাজবাড়ির পশ্চিমদিকে নগেন্দ্র বিহারী রায় চৌধুরি ও গিরিজা বল্লভ রায় চৌধুরি ১৯০৩ সালে আরেকটি রাজবাড়ি নির্মাণ করেন যার নাম ছোট তরফের রাজবাড়ি।
সারা ল্যাঙ্কাশায়ার
সারা ল্যাঙ্কাশায়ার  একজন দূরদর্শন, চলচ্চিত্র এবং নাটকের অভিনেত্রী। তার বাড়ি ওল্ডহ্যামে।
পারমাণবিক বল
পারমাণবিক বল হল নিউক্লিয়ন নিউক্লিওনের মধ্যেকার বল। যেমন প্রোটন, নিউট্রন এবং আরও কিছু উপ কণার মধ্যের বল। নিউক্লিয়নকে ভাঙলে যে বল উদ্ভূত হয় এবং যা দিয়ে পারমাণবিক শক্তি এবং পারমানবিক অস্ত্র তৈরি করা হচ্ছে।
রাঙ্গামাটি সেনানিবাস
রাঙ্গামাটি সেনানিবাস হচ্ছে রাঙ্গামাটি জেলায় অবস্থিত একটি সেনানিবাস। বাংলাদেশ সেনাবাহিনীর ৩০৫ পদাতিক ব্রিগ্রেডের সেনারা এখানে বাস করে।
পার্বত্য চট্রগ্রাম অঞ্চলের পাচঁটি সেনানিবাসের মধ্যে এটি একটি।
দীঘিনালা সেনানিবাস
দীঘিনালা সেনানিবাস হচ্ছে দীঘিনালা উপজেলা,খাগড়াছড়ি জেলায় অবস্থিত। বাংলাদেশ সেনাবাহিনীর ২৪ পদাতিক ডিভিশনের সেনারা এখানে বসবাস করে।
পার্বত্য চট্রগ্রাম অঞ্চলের পাচঁটি সেনানিবাসের মধ্যে এটি একটি। এই সেনানিবাস জোনের কমান্ডার হচ্ছেন লেফটেন্যান্ট কর্ণেল মোহাম্মদ লোকমান আলী।
রামু সেনানিবাস
রামু সেনানিবাস কক্সবাজারের রামু উপজেলায় অবস্থিত একটি সেনানিবাস। এটি বাংলাদেশ সেনাবাহিনীর ১০ পদাতিক ডিভিশনের সদর দপ্তর। সেনানিবাসটির আয়তন ১৭৮৮.৯৮ একর।
২৪ পদাতিক ডিভিশন ছিল রামুতে অবস্থিত কিন্তু সঠিকভাবে সংগঠিত ছিল না। তাই সরকার এটি সংষ্কার করে এটিকে পূর্ন একটি সেনানিবাসে উন্নীত করেছে।
প্রধানমন্ত্রী শেখ হাসিনা ১৯ এপ্রিল ২০১৪ তে একটি নতুন সেনানিবাস তৈরীর অনুমোদন দেন। সেনাবাহিনী রামুর ১,৮০০ একর জায়গায় ছিল। এরমধ্যে ১,১৮০ একর রাজারকূলে,২৬৪.৫৫ একর কুনিয়াপালাংয়ে এবং ৩৪৪.৫৫ একর উমাখালী মৌজায়। ১০ মার্চ ২০১৬-এ তিনি "বীর সরণী" নামে রাস্তা, "অজেয়", "বীরাঙ্গান" স্মৃতিস্তম্ভ নির্মানের আদেশ দেন।
ময়মনসিংহ সেনানিবাস
ময়মনসিংহ সেনানিবাস এক সময় ছিল ১৯ পদাতিক ডিভিশনের সদর দপ্তর। এটি এখন আর্মি ট্রেনিং এন্ড ডকট্রিন কমান্ড-এর সদর দপ্তর। এখানে রয়েছে বাংলাদেশ সেনাবাহিনীর আর্মি ট্রেনিং এন্ড ডকট্রিন কমান্ড-এর সদর দপ্তর, যুদ্ধ দল এবং সব প্রশিক্ষণ প্রতিষ্ঠান।
জালালাবাদ সেনানিবাস
জালালাবাদ সেনানিবাস হচ্ছে সিলেটে অবস্থিত বাংলাদেশ সেনাবাহিনীর একটি সেনানিবাস।
জাহাঙ্গীরাবাদ সেনানিবাস
জাহাঙ্গীরাবাদ সেনানিবাস হচ্ছে বগুড়া জেলায় অবস্থিত একটি সেনানিবাস এবং এটি বগুড়া জেলার শহরের বাইপাস সড়কের নিকটে অবস্থিত। এটি বগুড়া সেনানিবাসের ১১ পদাতিক ডিভিশন।
খাগড়াছড়ি সেনানিবাস
খাগড়াছড়ি সেনানিবাস হচ্ছে খাগড়াছড়ি জেলায় অবস্থিত বাংলাদেশ সেনাবাহিনীর একটি সেনানিবাস। বাংলাদেশ সেনাবাহিনীর ২০৩ পদাতিক ব্রিগ্রেডের সেনারা এখনে বাস করে।
পার্বত্য চট্রগ্রাম অঞ্চলের পাচঁটি সেনানিবাসের মধ্যে এটি একটি।
র‍্যালাস একুয়াটিকাস
জলজ রেইল (ইংরেজি : ওয়াটার রেইল), দ্বিপদ নাম র‍্যালাস একুয়াটিকাস, হচ্ছে রেইল পরিবারভুক্ত পাখি যারা ইউরোপ, এশিয়া এবং উত্তর আফ্রিকার জলাভূমিতে বাস করে। উত্তর ও পূর্বের পাখিরা পরিযায়ী স্বভাবের হলেও এই প্রজাতির পাখিরা উষ্ণ অঞ্চলে স্থায়ী ভাবে বাস করে।
জীনগত মিল লক্ষ্য করলে এরা প্যাসিফিক গ্যালির‍্যালাস রেইলসের নিকটাত্মীয়। ১৭৫৮ সালে লিনিয়াস তার সিস্টেমা ন্যাচারাই গ্রন্থে সর্বপ্রথম ওয়াটার রেইল সম্পর্কে বর্ণনা করেন। তিনি এদের দ্বিপদ নামকরণ করে। নামটি এসেছে লাতিন থেকে যার অর্থ ওয়াটার রেইল।
প্রাপ্ত বয়স্ক জলজ রেইল মধ্যম আকারের পাখি। দৈর্ঘ্যে এবং ডানার বিস্তৃতি । পুরুষ পাখি ওজন সাধারণত এবং স্ত্রী পাখি । শরীরের উপরের অংশের পালক জলপাই রঙা সাথে কালো ফুটকি আকা বিশেষ করে কাঁধের ধারটাতে।
দূর সংবেদন
তাত্বিকভাবে, কোনো কিছুর সরাসরি সংস্পর্শে না এসে সেই বিষয়-বস্তুর সম্বন্ধে তথ্য আহরণই হল দূর সংবেদন। ভূগোল ও ভূবিজ্ঞানের বিভিন্ন শাখা (যেমন, উদকবিদ্যা, বাস্তুবিদ্যা, সমুদ্রবিজ্ঞান, হিমবিদ্যা, ভূতত্ত্ব)সহ বিভিন্ন বিষয়ে দূর সংবেনের ব্যবহার করা হয়।  এছাড়াও সামরিক, গয়েন্দা, বাণিজ্যিক, অর্থনৈতিক, পরিকল্পনা ও জনহিতকর ব্যবস্থাতে এর প্রয়োগ হয়ে থাকে।
বর্তমান প্রয়োগ ক্ষেত্রে "দূর সংবেদন" বলতে কৃত্রিম উপগ্রহ বা বিমানধৃত সংবেদক প্রযুক্তিকেই বোঝাই, যা তড়িৎ-চুম্বকীয় তরঙ্গ-এর সাহায্যে পৃথিবীর বিভিন্ন বস্তুর (ভূপৃষ্ঠ, বায়ুমণ্ডল সমুদ্র সহ) শনাক্তকরণ ও শ্রেনিবিভাজনে সাহায্য করে। একে প্রাধানত দু'ভাগে ভাগ করা যেতে পারে, "স্বপ্রভ" দূর সংবেদন (যখন উপগ্রহ বা বিমান নিজেই তড়িৎ-সংকেত নির্গমন করে এবং তার প্রতিফলনকেই সংবেদক শনাক্ত করে।) ও "পরপ্রভ" দূর সংবেদন (যখন সূর্যরশ্মীর প্রতিফলন সংবেদক শনাক্ত করে।)।
পরপ্রভ সংবেদকগুলি বিভিন্ন বস্তু ও পরিপার্শ্বস্থ স্থান থেকে নির্গত বা প্রতিফলিত বিকিরনকে আহরণ করে। প্রতিফলিত সৌরবিকিরণই পরপ্রব সংবেদক দ্বারা পরিমিত উৎসের অন্যতম photography, infrared, charge-coupled devices, and radiometers ইত্যাদি পরপ্রভ সংবেদকের উদাহরন। অন্যদিকে স্বপ্রভ সংবেদনের ক্ষেত্রে সংবেদক নিজেই তড়িৎ-সংকেত নর্গত করে এবং লক্ষ্য বস্তু হতে প্রতিফলিত বা প্রতিবিক্ষপিত বিকিরনকে শনাক্ত ও পরিমাপ করে। RADAR ও LiDAR স্বপ্রভ সংবেদনের উদা্রন, যেখনে সংকেত নির্গমন ও প্রত্যাবর্তনের ব্যবধান পরিমাপ করা হয়।
দূর সংবেদন ব্যবস্থার মাধ্যমে দূর্গম ও বিপজ্জনক অঞ্চলের উপাত্ত সংগ্রহ সম্ভপর হয়েছে। দূর সংবেদনের এই ধরনের প্রয়োগের মধ্যে উল্লেখযোগ্য হল, আমাজন অববাহিকার মতো অঞ্চলে বৃক্ষচ্ছেদন পরিদর্শন, সুমেরু ও কুমেরু অঞ্চলে হিমবাহ বিষয়ক অধ্যয়ন, উপকূল ও সমুদ্রের গভীরতা পরিমাপের জন্য ধ্বনি-ভিত্তিক গভীরতা নির্ণয় ইত্যাদি। দূর সংবেদন মাঠে নেমে ব্যয়বহুল ও মন্থর উপাত্ত সংগ্রহের প্রয়োজনীয়তাকে লাঘব করেছে।
কৃত্রিম উপগ্রহ তড়িৎ-চুম্বকীয় বর্ণালীর বিভিন্ন অংশে ভূপৃষ্টের বৃহৎ অংশের উপাত্ত সংগ্রহ ও প্রেরনের মাধ্যমে দীর্ঘমেয়াদী ও স্বল্পমেয়াদী প্রাকৃতিক ঘটনা যেমন এল নিনো পরিদর্শনে গবেষকদের পর্যাপ্ত উপাত্ত সরবরাহ করে থাকে। অনান্য উল্লখযোগ্য প্রয়োগক্ষেত্র গুলি হল প্রাকৃতিক সম্পদের ব্যবস্থাপনা, ভূমি ব্যবহর ও সংরক্ষণ, কৃষি ইত্যাদি।
বিশ্বাসঘাতক
বিশ্বাসঘাতক হল পরমাণু বোমা বানানোর ম্যানহাটান প্রজেক্টের উপরে ১৯৭৪ সালে লেখা নারায়ণ সান্যালের তথ্যভিত্তিক রোমাঞ্চকর উপন্যাস।
পরমানু বিজ্ঞানী ক্লজ ফুক্‌স সোভিয়েত ইউনিয়নের হাতে পরমাণু বোমা বানানোর সমস্ত প্রণালী মার্কিন রক্তচক্ষু উপেক্ষা করে পাচার করে দেন এবং আজ পর্যন্ত সব থেকে বড় আর্থিক কেলেঙ্কারি হিসাবে গন্য করা হয়।
জাতীয় কম্পিউটার প্রশিক্ষণ ও গবেষণা একাডেমী
জাতীয় কম্পিউটার প্রশিক্ষণ ও গবেষণা একাডেমী (নেকটার), বগুড়া (ভূতপূর্ব নট্রামস), শিক্ষা মন্ত্রণালয়ের অধীনে কম্পিউটার প্রশিক্ষণ ও গবেষণামূলক একটি সংবিধিবদ্ধ প্রতিষ্ঠান।
১৯৮৪ সালে দেশের সাচিবিক বিজ্ঞানের উন্নয়ন, প্রশিক্ষণ ও গবেষণার জন্য ‘‘জাতীয় বহুভাষী সাঁটলিপি প্রশিক্ষণ ও গবেষণা একাডেমী’’ সংক্ষেপে নট্রামস প্রতিষ্ঠিত হয়। পরবর্তীতে প্রযুক্তির বিকাশ ও যুগের চাহিদার প্রেক্ষিতে কম্পিউটার প্রশিক্ষণের মাধ্যমে দক্ষ জনশক্তি তৈরির লক্ষ্যে সরকার ২০০৫ খ্রিঃ বাংলাদেশ জাতীয় সংসদে ১২ নং আইনের মাধ্যমে ভূতপর্ব “নট্রামস” বিলুপ্ত করে জাতীয় কম্পিউটার প্রশিক্ষণ ও গবেষণা একাডেমী প্রতিষ্ঠা করে।
কলকাতা মেট্রো লাইন ৬
কলকাতা মেট্রো লাইন ৬ বা " নিউ গড়িয়া- এয়ারপোর্ট মেট্রো " হল কলকাতা মেট্রোর একটি লাইন। এয়ারপোর্ট-নিউ গড়িয়া মেট্রো প্রকল্পের. এই কাজের জন্য তিনটি ঠিকাদার সংস্থাকে প্রায় ৯০০ কোটি টাকার বরাত দিয়েছে নির্মাণকারী সংস্থা রেল বিকাশ নিগম লিমিটেড. নভেম্বরে কাজ শুরু হয়ে যাবে বলে মেট্রো কর্তাদের আশা.
২০১০-২০১১ রেল বাজেটেই অন্য কয়েকটি প্রকল্পের সঙ্গেই এয়ারপোর্ট-নিউ গড়িয়া মেট্রো প্রকল্পের ঘোষণা করেন তত্কালীন রেলমন্ত্রী মমতা বন্দ্যোপাধ্যায়. গত বছর মার্চেই রেলবোর্ড প্রকল্পটির অনুমোদনও দিয়ে দেয়. প্রকল্পের খরচ ধরা হয় ৩৯৫২ কোটি টাকা. এর পরই রেলেরই সংস্থা 'রাইটস' সমীক্ষার কাজ শুরু করে. সমীক্ষার কাজ শেষ হওয়ার পরই চলতি বছর ৭ ফেব্রুয়ারি মমতা প্রকল্পের শিলান্যানস করেন. ঠিক হয়
বর্তমান উত্তর-দক্ষিণ মেট্রো -এর নিউ গড়িয়া স্টেশন থেকে শুরু হয়ে ইএম বাইপাস বরাবর কালিকাপুর, আনন্দপুর, রুবি, ভিআইপি বাজার, পরমা আইল্যান্ড, চিংড়িঘাটা হয়ে ডানদিকে বেঁকে নিকোপার্ক সেক্টর ফাইভ, টেকনোপলিস, নিউ টাউন হয়ে ভিআইপি রোডের ওপর হলদিরাম ছুঁয়ে মেট্রো পৌঁছবে দমদম বিমানবন্দরে।
বিমানবন্দর স্টেশনটি নিয়ে বিমানবন্দর কর্তৃপক্ষের সঙ্গে মতানৈক্য মিটতেই এ বার এই প্রকল্পের জন্য কাজের বরাত দিয়ে দিল রেল বিকাশ নিগম লিমিটেড. ২২ অক্টোবর তিনটি ঠিকাদার সংস্থাকে প্রায় ৯০০ কোটি টাকার বরাত দিয়ে দেওয়া হয়েছে।
এই প্রকল্পের জন্য ২০১১-২০১২ আর্থিক বছরের বাজেটে মোট ১৬০০ কোটি টাকা বরাদ্দ করেছে রেল বোর্ড. আরভিএনএল এবং মেট্রো কর্তাদের আশা, নভেম্বর থেকেই কাজ শুরু করে দেবে ওই তিন ঠিকাদার সংস্থা. কাজ শুরুর তিন বছরের মধ্যে প্রকল্প শেষ হয়ে যাবে বলেও তাঁদের আশা. ইতিমধ্যেই নোয়াপাড়া থেকে বিমানবন্দর হয়ে বারাসত মেট্রো প্রকল্পের কাজ শুরু হয়ে গিয়েছে. সেক্টর ফাইভ থেকে হাওড়া ময়দান ইস্ট-ওয়েস্ট মেট্রোর কাজও চলছে. সবকটি প্রকল্পের কাজ শেষ হয়ে গেলে মেট্রোর যাত্রীরা বেশ কয়েকটি স্টেশন থেকে ট্রেন বদল করে অন্য রুটের মেট্রোয় চড়তে পারবেন. ট্রেন বদলের সুযোগ থাকবে যে স্টেশনগুলিতে, সেগুলি হল
তানভীর হায়দার
তানভীর হায়দার খান (জন্ম ৫ ডিসেম্বর ১৯৯১) হচ্ছেন একজন বাংলাদেশী ক্রিকেটার। তিনি ২০১০-এ সিলেট বিভাগের হয়ে দুইটি প্রথম শ্রেণীর ক্রিকেট ম্যাচ খেলার মাধ্যমে পেশাদার ক্রিকেটে প্রবেশ করেন। এরপরে তার বাংলাদেশ ক্রিকেট বোর্ড একাদশের লিস্ট এ দলে অভিষেক ঘটে এবং ইংল্যান্ড একাদশের বিপক্ষে খেলেন। নভেম্বর ২০১৬-এ অষ্ট্রেলিয়ায় অনুশীলনের জন্য ২২জনের দলে তার নাম উঠে বাংলাদেশ দলের নিউজিল্যান্ড সফরের জন্য। ডিসেম্বর ২০১৬-এ নিউজিল্যান্ডের বিপক্ষে ২০১৬-১৭ ওডিআই সিরিজে বাংলাদেশ দলের তালিকায় তার নাম রয়েছে। ২৯ ডিসেম্বর নিউজিল্যান্ডের বিপক্ষে ম্যাচে তার এক দিনের ম্যাচে অভিষেক ঘটে।
উত্তরাখণ্ডের জেলাসমূহের তালিকা
উত্তরাখণ্ড রাজ্যের প্রশাসনিক ভৌগোলিক একক হল কয়েকটি জেলা, যা একজন করে ডেপুটি কমিশনার বা জেলা ম্যাজিস্ট্রেট কর্তৃক শাসিত হয়। এই ম্যাজিস্ট্রেট হলেন ইন্ডিয়ান অ্যাডমিনিস্ট্রেটিভ সার্ভিসের একজন আধিকারিক। জেলা ম্যাজিস্ট্রেটের সহায়তা করেন উত্তরাখণ্ড সিভিল সার্ভিসের অনেক আধিকারিক এবং উত্তরাখণ্ড রাজ্য পরিষেবার অন্যান্য কর্মকর্তারা।
একজন পুলিশ সুপারিন্টেন্‌ডেন্ট একটি জেলায় আইনের শাসন বজায় রাখার দায়িত্বে থাকেন। ইনি ইন্ডিয়ান পুলিশ সার্ভিসের একজন আধিকারিক। এঁর সহায়তা করেন উত্তরাখণ্ড পুলিশ সার্ভিসের বিভিন্ন আধিকারিক এবং রাজ্য পুলিশ প্রশাসনের অন্যান্য আধিকারিক।
ইন্ডিয়ান ফরেস্ট সার্ভিসের একজন করে আধিকারিক হলেন উত্তরাখণ্ডের এক একটি জেলার ডেপুটি বন সংরক্ষক। এঁর দায়িত্বে থাকে জেলার বনজ সম্পদ, পরিবেশ ও বন্যপ্রাণী সংরক্ষণ। এঁর সহায়তা করেন উত্তরাখণ্ড ফরেস্ট সার্ভিস ও উত্তরাখণ্ড বন্যপ্রাণী সংরক্ষণে নিযুক্ত বিভিন্ন আধিকারিক।
প্রতিটি জেলার পূর্ত, স্বাস্থ্য, শিক্ষা, কৃষি, পশুপালন ইত্যাদি ক্ষেত্রের উন্নয়নের দায়িত্বে থাকেন রাজ্য পরিষেবার বিভিন্ন দপ্তরের আধিকারিকরা।
উত্তরাখণ্ডে চারটি নতুন জেলা গঠনের প্রস্তাব আনা হয়েছে। এগুলো হল রানীখেত, ডিডিহাট, কোটদ্বার ও যমুনোত্রী।
নবদ্বীপ পৌরসভা
নবদ্বীপ পৌরসভা হল পশ্চিমবঙ্গের নদিয়া জেলার নবদ্বীপ শহরের স্থানীয় স্বায়ত্ত্বশাসন সংস্থা। এটি একটি বিধিবদ্ধ সরকারি সংস্থা। সমগ্র নবদ্বীপ শহরকে পুর পরিষেবা দেওয়া ও শহরাঞ্চলের উন্নয়ন করাই নবদ্বীপ পৌরসভার প্রাথমিক দায়িত্ব।
১৮৫০ খ্রিস্টাব্দে বঙ্গীয় পৌর আইন অনুযায়ী বিভিন্ন শহরে পৌরসভা গঠন শুরু হয়। দ্বিতীয় পর্যায়ে ১৮৬৪ খ্রিস্টাব্দের পৌর আইন অনুযায়ী ১৮৬৯ খ্রিস্টাব্দের ১ এপ্রিল গঠিত হয় নবদ্বীপ পৌরসভা। ১৮৭৬ খ্রিস্টাব্দে পৌরসভার নির্বাচন প্রথা শুরু হয়। তখন বারোজন সদস্যের মধ্যে আটজন করদাতাগণ কর্তৃক নির্বাচিত হতেন এবং বাকি চারজন হতেন মনোনীত। ১৮৬৯ খ্রিস্টাব্দের ২৯ এপ্রিল শুক্রবার স্বর্গীয় গুরুদাস দাস মহাশয়ের বাড়িতে পৌরসভার প্রথম সভা হয়। এই সভায় দু'জন ইংরেজসহ এগারোজন সদস্য উপস্থিত ছিলেন। এঁরা হলেন-
১ এপ্রিল, ১৮৬৯ খ্রিস্টাব্দে নবদ্বীপ পৌরসভা স্থাপিত হওয়ার পর সূচনা কালে এই পৌরসভার নাম ছিল নদিয়া টাউন কমিটি। ১৮৭৭ খ্রিস্টাব্দের ৮ মে পৌরসভার নাম পরিবর্তন করে নদিয়া মিউনিসিপ্যাল কমিটি রাখা হয়। ১৯১৫ খ্রিস্টাব্দের ২২ সেপ্টেম্বর নদিয়া পৌরসভার নামকরণ করা হয় নবদ্বীপ পৌরসভা।
★ ★ ২০.৫.১৯০৫ হতে ১০.৯.১৯২০, ৮.১১.১৯২৪ হতে ২৬.১০.১৯৩২, ১৬.৬.১৯৩৪ হতে ১৭.৯.১৯৩৯ পর্যন্ত রেকর্ড নেই। নবদ্বীপ হিন্দু স্কুল শতবৰ্ষ স্মারক গ্রন্থের ৪৭ পৃষ্ঠা থেকে জানা যাচ্ছে সদানন্দ ভট্টাচার্য ১৯২৭ হতে ১৯৩২ খ্রিস্টাব্দ পর্যন্ত নবদ্বীপ পৌরসভার চেয়ারম্যান ছিলেন। নবদ্বীপ দৰ্পণ গ্রন্থের দ্বিতীয় খণ্ড থেকে জানা যাচ্ছে, ১৯১৯ খ্রিস্টাব্দে পৌরসভার চেয়ারম্যান ছিলেন নারায়ণ চন্দ্ৰ ব্যানার্জি।
সাদাত খান
সাদাত খান (২২ ফেব্রুয়ারি ১৮২২- ১ অক্টোবর, ১৮৭৪) ১৮৫৭ সালের মহাবিদ্রোহের অন্যতম নেতা ও শহীদ।
সাদাত খানের পূর্বপুরুষেরা মধ্যপ্রদেশের অধিবাসী ছিলেন। সকলেই হোলকার রাজাদের সামরিক বাহিনীতে কাজ করতেন। সাদাত খান নিজেও ছিলেন হোলকারের ইন্দোর আর্মির অশ্বারোহী ডিভিসনের অফিসার।
১৮৫৭ সালের ১ জুলাই ৩৫ বছর বয়েসে চাকরি ছেড়ে নিজস্ব বাহিনী ও হিন্দু-মুসলিম নির্বিশেষ অনুগামী নিয়ে বিদ্রোহে যোগ দেন সাদাত। তার অনুগামীদের মধ্যে তার নিজের ভাই সর্দার খান ছাড়াও ছিলেন ভগীরথ শিলাওয়াত, বংশ গোপাল, দুর্গা প্রসাদ, দেবী সিং প্রমুখ। কর্নেল ট্রাভার্সকে মাত্র তিন ঘন্টার যুদ্ধে পরাজিত করে ইন্দোরের ব্রিটিশ রাজভবন দখল করেন, ব্রিটিশ রাজপুরুষেরা পেছনের দরজা দিয়ে পালাতে সক্ষম হয়। নিজেকে এরপর ইন্দোরের রাজা বলে ঘোষনা করেন তিনি। সমরকুশলী সেনাপতি হওয়ার কারনে একাধিক যুদ্ধে তার রণনীতিতে ব্রিটিশ বাহিনী অপদস্থ হয়েছে। গোয়ালিয়র, সহজপুর, রাজগড়, গুনা, শিভপুরার ইংরেজকুঠিগুলি সাদাত খানের আক্রমনে ধ্বংস হলে ১৭৫৭ এর ১০ অক্টোবর জেনারেল গ্রেথেড বিপুল বাহিনী নিয়ে সাদাতের মোকাবিলা করেন। আগ্রার কাছে এই যুদ্ধে সাদাত খান প্রথম পরাজিত হন ও পলায়নে সক্ষম হন। তার সৈন্যদের অনেকেই ধরা পড়ে, তাদের ফাঁসি হয়। ভারতীয় ইতিহাসের কালপঞ্জি গ্রন্থে কার্ল মার্ক্স এই যুদ্ধের কথা লিখেছেন।
পলাতক অবস্থায় তিনি বিভিন্ন সময় নিজস্ব বাহিনী নিয়ে ঝটিকা আক্রমন করেছেন ইংরেজের ওপর। ১৭ বছর ধরে পুলিশ তাকে ধরতে পারেনি। তার মাথার দাম ঘোষিত হয় তৎকালীন আমলে ৫০০০ টাকা। মহাবিদ্রোহ দমিত হলেও আলেয়ার, সালেম্বুর, উজ্জয়িনী, বংশওয়াড়ায় বিভিন্ন জায়গায় ইংরেজের চোখে ধুলো দিয়ে পালিয়েছেন এই বিদ্রোহী।
বংশওয়াড়ার জংগলে তাকে ১৮৭৪ সালের জানুয়ারিতে গ্রেপ্তার করা হয় ও বিচারে মৃত্যুদন্ড হয়। ইন্দোরের যে রেসিডেন্সি দখল করে বিদ্রোহের সূচনা করেছিলেন তার সামনের গাছেই সাদাত খানের ফাঁসি হয় ১ অক্টোবর ১৮৭৪। তার ভাই সর্দার খানেরও ফাঁসি হয়েছিল। তাকে যেখানে ফাঁসি দেওয়া হয় সেইস্থানে একটি স্মারকস্তম্ভ বর্তমান।
পার্বতীনগর ইউনিয়ন
পার্বতীনগর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার উত্তর-মধ্যাংশে পার্বতীনগর ইউনিয়নের অবস্থান। এ ইউনিয়নের উত্তরে বশিকপুর ইউনিয়ন, পশ্চিমে দক্ষিণ হামছাদী ইউনিয়ন ও লক্ষ্মীপুর পৌরসভা এবং দক্ষিণে ও পূর্বে বাঙ্গাখাঁ ইউনিয়ন অবস্থিত।
পার্বতীনগর ইউনিয়ন লক্ষ্মীপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
চারুশীলা দেবী
চারুশীলা দেবী (১৮৮৩ - ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
চারুশীলা দেবী ১৮৮৩ সালে মেদিনীপুরে জন্মগ্রহণ করেন। তার পিতার নাম রাখালচন্দ্র অধিকারী ও মাতার নাম কুমুদিনী দেবী। বারো বছর বয়সে তাঁর বিয়ে হয়েছিল মেদিনীপুরে বিরেন্দ্রকুমার গোস্বামীর সঙ্গে।
১৯২১ সালে তিনি নারী-সমিতি গঠন করেন। ১৯৩০ সালে আইন অমান্য আন্দোলনে যোগ দেন। সে বছর ছয় মাসের জন্য জেলে যান। বিপ্লবীদের সাহায্য করার জন্য তাঁর বাড়ি তিন মাসের জন্য বাজেয়াপ্ত হয়। ১৯৩১ সালে রাজবন্দী হিসাবে জেলে যান। ১৯৩২ সালে আইন অমান্য আন্দোলনে যোগ দেন। এর ফলে দেড় বছরের জেল হয়। তিনি হিজলি বন্দি নিবাসে কিছুদিন বন্দী ছিলেন।
শের আলি
শের আলি আফ্রিদি বা শের আলি খান খাইবারপাসের জামরুদ গ্রামে জন্মগ্রহনকারী ওয়াহাবী পাঠান ও শহীদ। ব্রিটিশ ভারতের বড়লাটকে হত্যার দায়ে তাঁকে ফাঁসি দেওয়া হয়। উপমহাদেশের স্বাধীকার আন্দোলনে তিনিই একমাত্র ব্যক্তি যিনি কোন ব্রিটিশ বড়লাটকে হত্যা করতে সক্ষম হন।
শের আলি আফ্রিদির আদি নিবাস খাইবার পাসের নিকট জামরুদ গ্রামে। পিতার নাম ঊলি আলি খান। তিনি ছিলেন ওয়াহাবী আন্দোলনের সাথে যুক্ত, যদিও এ নিয়ে নানা পরস্পরবিরোধী মত আছে।
শীর্ষস্থানীয় ওয়াহাবী নেতা মৌলানা জাফর থানেশ্বরী সহ অন্যান্য বিপ্লবীকে ধরিয়ে দেওয়া ও পুলিশের গুপ্তচরবৃত্তির সন্দেহে হায়দার আলি নামক এক যুবককে হত্যা করেন শের আলি। পেশোয়ার থেকে তিনি গ্রেপ্তার হন ১৮৬৭ সালে। বিচারে তার মৃত্যুদন্ড হয়। কলকাতা হাইকোর্ট আপিলে তাকে যাবজ্জীবন দ্বীপান্তরে দন্ডিত করে। আন্দামানে তখনো সেলুলার জেল তৈরি হয়নি। বন্দীদের বিভিন্ন দ্বীপে কঠোর পাহারায় রাখা হতো। পোর্ট ব্লেয়ারের হোপ টাউন অঞ্চলের পানিঘাটায় বন্দি ছিলেন শের আলি।
সন ১৮৭২, ৮ ফেব্রুয়ারি বিকেলে লর্ড মেয়ো হ্যারিয়েট দ্বীপের সানসেট পয়েন্টে সূর্যাস্ত দেখতে যান। সেসময় দেহরক্ষী বেষ্টিত থাকলেও তাকে অতর্কিতে ছুরিকাঘাতে হত্যা করেন শের আলি। ভারতের ব্রিটিশ বিরোধী স্বাধীনতা আন্দোলনের ইতিহাসে শের আলি খান এমন এক ব্যক্তি যিনিই একমাত্র ভারতের গভর্নর-জেনারেলকে হত্যা করতে সক্ষম হয়েছিলেন।
বিচারে শের আলির ফাঁসি হয় ১৮৭১ সালের ১১ মার্চ আন্দামানের ভাইপার দ্বীপে।
পটাসিয়াম নাইট্রেট
পটাশিয়াম নাইট্রেট হচ্ছে একটি রাসায়নিক পদার্থ যার রাসায়নিক সংকেত KNO। এই যৌগটি পটাশিয়াম আয়ন K ও নাইট্রেট আয়ন NO এর একটি আয়নিক লবণ এবং এটি ক্ষারকীয় ধাতব নাইট্রেট।
মানব সভ্যতার অনেক আদি থেকেই থেকে পটাশিয়াম নাইট্রেটের বৈশ্বিক ব্যবহার থাকায় স্থানভেদে এর বিভিন্ন নাম রয়েছে। গ্রীক শব্দ নাইট্রন লাতিনে রুপান্তরিত হয়েছে নাইট্রাম অথবা নাইট্রিয়াম নামে। ১৫ শতকে ইউরোপবাসীরা একে ‘সল্টপিটার’ নামে এবং পরবর্তীকালে ‘নাইট্রেট অভ পটাশ’ নামে উল্লেখ করতো।
আরবরা একে চীনের তুষার ( থালজ আল-সিন) নামে ডাকতো। পারস্যবাসীরা (বর্তমান ইরান) একে "চীনের লবণ"(ফার্সী: نمک شوره چيني‎‎ নামক শুরা চিনি) নামে অভিহিত করতো। ( "").
কক্ষ তাপমাত্রায় পটাশিয়াম নাইট্রেট স্ফটিকাকারে থাকে যা তাপমাত্রায় ট্রাইগোনাল সিস্টেমে রুপান্তরিত হয়। এই যৌগটি পানিয়ে মোটামুটি দ্রবণীয় কিন্তু তাপমাত্রা বৃদ্ধি হলে সাথে এদের দ্রবণীয়তা বৃদ্ধি পায়। জলীয় দ্রবণ প্রায় নিরপেক্ষ। তাপমাত্রায় এরা pH ৬.২ প্রদর্শন করে।
এমোনিয়াম নাইট্রেট এবং পটাশিয়াম হাইড্রক্সাইড এর বিক্রিয়াযর মাধ্যমে পটাশিয়াম নাইট্রেট তৈরী করা যায়।
এমোনিয়াম নাইট্রেট এবং পটাশিয়াম ক্লোরাইডের বিক্রিয়ায় কোন উপজাত ছাড়াই পটাশিয়াম নাইট্রেট উৎপাদন করা যায়।
পটাশিয়াম হাইড্রোক্সাইডের সাথে নাইট্রিক এসিডের বিক্রিয়ায় পটাশিয়াম নাইট্রেট পাওয়া যায়। বিক্রিয়াটি উচ্চমাত্রায় তাপোৎপাদী।
শিল্পক্ষেত্রে সোডিয়াম নাইট্রেটের সাথে পটাশিয়াম ক্লোরাইডের বিক্রিয়ায় পটাশিয়াম নাইট্রেট উৎপাদন করা হয়।
অতুল্য ঘোষ
অতুল্য ঘোষ ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, ভারতীয় জাতীয় কংগ্রেসের নেতা, লোকসভার প্রাক্তন সদস্য। তিনি হিজলি বন্দি নিবাসে রাজবন্দীরূপে ছিলেন।
মার্কনি পুরস্কার
মার্কনি পুরস্কার () যোগাযোগ (রেডিও, মোবাইল, বেতার, টেলিযোগাযোগ, তথ্য যোগাযোগ, নেটওয়ার্ক এবং ইন্টারনেট) মাধ্যমে গুরুত্বপূর্ণ অবদানের স্বীকৃতিস্বরূপ প্রদান করা হয়। এটি প্রদান করে মার্কনি ফাউন্ডেশন। বিজয়ীকে ১০০,০০০ আমেরিকান ডলার সম্মানী ও ক্রেস্ট প্রদান করা হয়। পুরস্কারপ্রাপ্তদেরকে মার্কনি ফেলো বলা হয়।
আবুয়া নদী
আবুয়া নদী বা নান্দিয়া গাং বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ৮৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আবুয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০২।
আমরি নদী
আমরি নদী বা আমরি খাল বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১১ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আমরি খাল নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৩।
ইসদার নদী
ইসদার নদী বা বারভাঙ্গা নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইসদার খাল-বারভাঙ্গা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৪।
উপদাখালী নদী
উপদাখালী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোনা এবং সুনামগঞ্জ জেলার একটি নদী। নদীটির দৈর্ঘ্য ৫১ কিলোমিটার, গড় প্রস্থ ৯২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক উপদাখালী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৫।
কর্ণঝরা নদী
কর্ণঝরা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের জামালপুর ও শেরপুর জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কর্ণঝরা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৭।
কর্ণ-বালজা নদী
কর্ণ-বালজা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোনা জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কর্ণ-বালজা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৮।
করিস নদী
করিস নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৭ কিলোমিটার, গড় প্রস্থ ২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক করিস নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৯।
রেমন্ড ওয়াইবেল কেচলেজ
রেমন্ড ওয়াইবেল কেচলেজ একজন মার্কি প্রকৌশলী। তিনি প্রথম কম্পিউটারাইজড টেলিফোন সুইচিং কন্ট্রোল সিস্টেমসের জন্য বিখ্যাত।
কেচলেজ ১৯১৯ সালের ৮ ডিসেম্বর পেন্সিলভেনিয়ার হ্যারিসবার্গে জন্মগ্রহণ করেন। তিনি এমআইটি থেকে তড়িৎ প্রকৌশলে ১৯৪২ সালে বিএসসি এবং এমএসসি ডিগ্রি অর্জন করেন। এরপর তিনি বেল ল্যাবসে যোগদান করেন। তিনি ১৯৫৬ সালে সুইচিং সিস্টেম ডেভেলপমেন্টের সহকারী পরিচালক নিযুক্ত হন এবং ৩ বছর পর ইলেক্ট্রনিক সুইচিং ল্যাবরেটরীর পরিচালক নিযুক্ত হন। তিনি ১৯৬৬ সালে ইলেক্ট্রনিক সুইচিং ডিভিশনের নির্বাহী পরিচালক নিযুক্ত হন। তিনি ৬০টি প্যাটেন্টের অধিকারী। তিনি ১৯৭৬ সালে আইইইই আলেক্সান্ডার গ্রাহাম বেল মেডেল লাভ করেন।
এম রবার্ট অ্যারন
এম রবার্ট অ্যারন একজন মার্কিন প্রকৌশলী।
অ্যারন পেন্সিল্‌ভেনিয়া বিশ্ববিদ্যালয় থেকে তড়িৎ প্রকৌশলে ১৯৪৯ সালে ব্যাচেলর্স এবং ১৯৫১ সালে মাস্টার্স ডিগ্রি অর্জন করেন। তিনি ১৯৫১ সালে বেল ল্যাবসে যোগদান করেন। তাঁর ৫০ এর অধিক প্রকাশনা এবং প্যাটেন্ট রয়েছে। তিনি ১৯৭৮ সালে আইইইই আলেক্সান্ডার গ্রাহাম বেল মেডেল লাভ করেন।
রিচার্ড র‍্যালস্টন হিউ
রিচার্ড র‍্যালস্টন হিউ একজন মার্কিন প্রকৌশলী।
হিউ প্রিন্সটন বিশ্ববিদ্যালয় থেকে তড়িৎ প্রকৌশলে ১৯৩৯ সালে ব্যাচেলর অব সায়েন্স ডিগ্রি এবং ১৯৪০ সালে মাস্টার অব সায়েন্স ডিগ্রি অর্জন করেন। তিনি ১৯৪০ সালে বেল ল্যাবসে যোগদান করেন। ১৯৫৫ সালে তিনি মিলিতারি ইলেক্ট্রনিক্স ডেভেলপমেন্টের পরিচালক নিযুক্ত হন। তিনি ১৯৫৭ সালে বেল ল্যাবসের ভাইস প্রেসিডেন্ট নির্বাচিত হন। সে বছর তিনি এটিঅ্যান্ডটিতে চীফ ইঞ্জিনিয়ার হিসেবে যোগদান করেন। তিনি ১৯৫৯ সালের অক্টোবরে ওহিও বেল তেলিফোন কোম্পানির ভাইস প্রেইসডেন্ট-অপারেশনস নির্বাচিত হন। তিনি ১৯৬১ সালে এটিঅ্যান্ডটিতে ফিরে আসেন। তিনি ১৯৮০ সালে আইইইই আলেক্সান্ডার গ্রাহাম বেল মেডেল লাভ করেন।
কাপনা নদী
কাপনা নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ৭৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাপনা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১১।
এ নদীর দক্ষিণ পাশেই রাতারগুল জলাবন অবস্থিত।
কামারখাল নদী
কামারখাল নদী বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ২৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কামারখাল নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১২।
রামালাহ বিনতে আবি সুফিয়ান
রামালাহ বিনতে আবি সুফিয়ান (; আনুমানিক ৫৯৪-৬৬৫) যিনি উম্মে হাবিবা নামেও পরিচিত,() ছিলেন মুহাম্মদ (সঃ) এর স্ত্রী এবং উম্মুল মুমিনিন (মুমিনদের মা)
তিনি ছিলেন আবু সুফিয়ান ইবনে হার্ব এবং সাফিয়া বিনতে আবি আল-আ’স এর কন্যা। উম্মে হাববা নামেও পরিচিত রামলা বিট আবি সুফিয়ান মুহম্মদ এর স্ত্রী এবং সেইজন্য মুমিনদের একজন মা ছিলেন।
জন্ম: 589 খ্রিস্টাব্দ, মক্কা, সৌদি আরব
নিহত: 666 খ্রিস্টাব্দ, মদিনা, সৌদি আরব
স্বামী বা স্ত্রী: মোহাম্মদ (মিঃ 6২8 খ্রি। -6২3 খ্রি।)
শিশু: হাবিবাহ বিন আবদুল্লাহ
ভাইয়েরা: মুয়াবিয়া আই, ইয়াজিদ ইবনে আবি সুফিয়ান, উটবা ইবনে আবি সুফিয়ান, মরিয়াম উম্ম আল হাকাম বিনতে আবি সুফিয়ান
পিতামাতা: আবু সুফিয়ান ইবনে হারব, সাফিয়াহ বিন আবে আল-আ'স
কামারখালী নদী
কামারখালী নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কামারখালী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৩।
কালদাহার নদী
কালদাহার নদী বা কানিয়াকুল নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালদাহার-কানিয়াকুল নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৪।